Henrik Qvortrup
Henrik Qvortrup er en dansk journalist. 
Efter at have arbejdet som politisk reporter for flere aviser var Henrik Qvortrup i årene 1997-1998 redaktionschef på Ekstra Bladet. Han var presserådgiver for Anders Fogh Rasmussen fra 1998 til 2000 og medlem af chefredaktionen på B.T. fra 2000 til 2001. I årene 2001-2008 var Henrik Qvortrup chefredaktør for Se og Hør, og fra 2009 til 2014 var han politisk redaktør på TV 2. I 2016 blev Henrik Qvortrup idømt betinget fængsel i 1 år og ubetinget fængsel i 3 måneder i den såkaldte Se og Hør-sag. Efter dommen var han bl.a. politisk redaktør på B.T. og fra 2021 til 2022 chefredaktør for Ekstra Bladet.